Document ID: 32007D0882

SKLEP SVETA
z dne 20. decembra 2007
o spremembi Sklepa 1999/70/ES o zunanjih revizorjih nacionalnih centralnih bank, glede zunanjih revizorjev ciprske centralne banke
(2007/882/ES)
SVET EVROPSKE UNIJE JE -
ob upoštevanju Protokola o Statutu Evropskega sistema centralnih bank in Evropske centralne banke, ki je priloga k Pogodbi o ustanovitvi Evropske skupnosti, in zlasti člena 27.1 Protokola,
ob upoštevanju Priporočila Evropske centralne banke ECB/2007/12 z dne 15. novembra 2007 Svetu Evropske unije o zunanjem revizorju centralne banke Central Bank of Cyprus (1),
ob upoštevanju naslednjega:
(1)
Revizijo računovodskih izkazov Evropske centralne banke (ECB) in nacionalnih centralnih bank Eurosistema opravljajo neodvisni zunanji revizorji, ki jih priporoči Svet ECB in odobri Svet Evropske unije.
(2)
Glede na člen 1 Odločbe Sveta 2007/503/ES z dne 10. julija 2007 v skladu s členom 122(2) Pogodbe o uvedbi enotne valute na Cipru 1. januarja 2008 (2), Ciper sedaj izpolnjuje potrebne pogoje za uvedbo eura in odstopanje v korist Cipra v skladu s členom 4 Akta o pristopu iz leta 2003 se razveljavi z učinkom 1. januarja 2008.
(3)
Na podlagi oddelka 60(1)(a) Zakona 34(I) iz leta 2007 o spremembah zakonov o ciprski centralni banki iz leta 2002 in 2003, ki bo začel veljati 1. januarja 2008, se letni računovodski izkazi ciprske centralne banke revidirajo v skladu s členom 27 Statuta ESCB.
(4)
Po razveljavitvi odstopanja za Ciper je Svet ECB priporočil, naj Svet odobri, da se PricewaterhouseCoopers Limited imenuje za zunanjega revizorja ciprske centralne banke za poslovna leta od 2008 do 2012.
(5)
Treba bi bilo upoštevati priporočilo Sveta ECB in v skladu s tem spremeniti Sklep Sveta 1990/70/ES (3) -
SKLENIL:
Člen 1
V členu 1 Sklepa 1999/70/ES se doda naslednji odstavek:
„14. PricewaterhouseCoopers Limited se odobri kot zunanji revizor za ciprsko centralno banko za poslovna leta od 2008 do 2012.“
Člen 2
O tem sklepu se uradno obvesti ECB.
Člen 3
Ta sklep se objavi v Uradnem listu Evropske unije.
V Bruslju, 20. decembra 2007

Labels: 2
9
4
18